
ROMÂNIA
JUDEŢUL BIHOR
CONSILIUL LOCAL AL MUNICIPIULUI MARGHITA 


Proiect de hotărâre
privind însușirea Raportului de evaluare și aprobarea prețului de  achiziție a  imobilului teren, situat în extravilanul municipiului Marghita, în cotă parte de 22.700 mp/114.900 mp,  înscris în CF. 105778 având nr. cad. 105778, aflat în proprietate privată a d-lui Chichineșdi Florian și d-na Chichineșdi Delia Ecaterina, teren necesar pentru înființarea unui Parc industrial

Analizând temeiurile juridice, respectiv:
- prevederilor art. 129 alin. 2 lit. c) , art.139 alin. (2) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
- prevederile art. 20 alin (2) din Legea nr.17 din 2014 privind unele măsuri de reglementare a vânzării terenurilor agricole situate în extravilan şi de modificare a Legii nr. 268/2001 privind privatizarea societăţilor ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului,
Ținând cont de: 
- Referatul de aprobare al primarului municipiului Marghita înregistrat sub nr. 7123 din  14.07.2022, 
- raportul de specialitate înregistrat cu nr. 7124, întocmit de ing. Nyiri Laszlo Levente din cadrul Direcției tehnice,
- Raportul de evaluare a imobilului nr.11/EPI/2022, înregistrat la Primăria Municipiului Marghita sub nr.6558 din 07.07. 2022, întocmit de evaluator autorizat ANEVAR , Buzea Maria, Evaluator specializarea EPI și EBM , Expert tehnic judiciar –Evaluare Proprietăți Imobiliare (EPI), 
- Extrasul CF nr. 105778 , Marghita,
- Procesul verbal de negociere nr.7122 din 14.07. 2022 al comisiei de negociere,
Luând în considerare: 
- Hotărârea Consiliului Local al Municipiul Marghita nr.153 din 31.08.2021 privind aprobarea încheierii unui protocol de colaborare în scopul dezvoltării rețelei de parcuri industriale în județul Bihor, 
- protocolul de colaborare care a fost încheiat de Consiliul Judeţean Bihor şi cu celelalte UAT-uri și înregistrat la Primaria Municipiului Marghita sub nr. 11377 din 13.10.2021, 
În temeiul  art.196, alin.(1) lit. a) din O.U.G.57/2019,Codul administrativ, cu modificările și completările ulterioare,
Primarul Municipiului Marhita propune următorul

Proiect de hotărâre
Art. 1 Se însușește raportul de evaluare nr.11/EPI/2022,  înregistrat la Primăria Municipiului Marghita cu nr. 6958 din 07.07.2022, întocmit pentru achiziționarea terenului situat în extravilanul municipiului Marghita, în cotă parte 22.700 mp/114.900 mp, înscris în C.F.105778, nr.cad.105778, aflat în proprietate privată a d-lui Chichineșdi Florian și d-na Chichineșdi Delia Ecaterina .

Art.2. Se aprobă cumpărarea terenului situat în extravilanul municipiului Marghita, proprietate privată a d-lui Chichineșdi Florian și d-na Chichineșdi Delia Ecaterina , în suprafaţă  de 22.700 mp. cotă parte din 114.900 mp , înscris în  C.F.105778, nr.cad.105778 și cuprinderea acestui teren în domenul public al municipiului Marghita, pentru înființarea unui Parc industrial. 

Art. 3. Se   aprobă  prețul de achiziționare a terenului în sumă de 90.800 euro,   preț stabilit în urma negocierii directe conform procesului verbal de negociere nr.7122/14.07.2022. Prețul va fi convertit în lei la cursul BNR din ziua plății și achitat în contul vânzatorului prin grija serviciului buget contabilitate, salarizare și resurse umane  din cadrul aparatului de specialitate al primarului municipiului Marghita. 

Art. 4 Prin grija compartimentului juridic se va proceda la vânzarea/cumpărarea terenului în formă autentică.

Art. 5 Se mandatează primarul municipiului Marghita să semneze contractul de vânzare-cumpărare la notar.

Art.6 Prezenta hotărâre, se comunică cu: Instituţia Prefectului Bihor, Primarul Municipiului Marghita, compartimentul juridic, compartimentul buget-contabilitate, d-lui Chichineșdi Florian și d-na Chichineșdi Delia Ecaterina se publică pe pagina de internet www.marghita.ro, la secțiunea monitor oficial local.



Inițiator :Primar						Vizat 
      Marcel –Emil SAS ADĂSCĂLIȚII		        Secretar General U.A.T
Jr. Demeter Cornelia

